**Slovenský zväz športového rybolovu**

**Slovenský rybársky zväz – Rada Žilina**

**MO SRZ Poprad**





**Propozície**

**LRU – K**

**Liga juniorov**

**2.kolo**

**25.08.2023– 27.08.2023**

**SOKOLČIANSKA ZÁTOKA**

**(Gôtovany) 3-0830-1-1**

Podľa plánu športovej činnosti na rok 2023 Slovenský zväz športového rybolovu v spolupráci so SRZ Rada Žilina a MO SRZ Poprad usporiada preteky 2. kolo juniorov LRU- kapor .

**Účastníci pretekov: družstvá OZ SRZ**

|  |  |  |  |
| --- | --- | --- | --- |
| **Družstvá MO, MsO SRZ** | **váha kg** | **najťažšia ryba** | **body** |
| Bánovce n/B GULA CARP CT | **127 590** | 6 680 | **3** |
| Dolný Kubín Delphin | **256 940** | 7 250 | **1** |
| Košice junior Dr.Baits | **157 710** | 8 830 | **2** |
| Kysucké Nové Mesto | **23 600** | 2 820 | **9** |
| Levoča Levocarp team | **43 500** | 4 180 | **7** |
| Nové Mesto n/V. CarpTeam | **105 670** | 5 240 | **5** |
| Podbrezová | **34 080** | 4 430 | **8** |
| Poprad CT - TATRY | **120 180** | 8 300 | **4** |
| Šurany CT - HoddBrown | **78 130** | 3 530 | **6** |

**Termín konania:** 25.08.2023– 27.08.2023

**Miesto konania:** Sokolčianska zátoka 3-0830-1-1 (Gôtovany)

**Organizačný štáb:**

Riaditeľ pretekov: Roman Gemzický

Garant rady SRZ: Ľubomír Žabčik

Hlavný rozhodca: Slavomír Drozd

Sektorový rozhodca: Marcel Tropp

Technický vedúci: Slavomír Drozd

Bodovacia komisia: Slavomír Drozd, Marcel Tropp + vedúci družstva

Zdravotnícke zabezpečenie: Braňo Klein – záchranár RZP

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR a súťažných pravidiel pre LRU K platných pre rok 2023.
* Súťaž bude pozostávať z jednej 48-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené .
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel
* Obaľovanie olova je zakázané

**Špeciálne pokyny k týmto pretekom:**

Povinná výbava družstva:

* **podložka(vaničkového typu), 3 kusov carpsak**
* **trojnožka na váženie**

**Pretekárska trať:**



**Prístup na trať:** Dostupné automobilom

## GPS súradnice: 49.086271, 19.496781

**Lovné miesto:**

Lovné miesto bude viditeľne vyznačené a v čase od 22:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané

**Lov:**

Počas lovu sa všetky montáže nahadzujú iba pomocou rybárskych prútov.

**Bodovanie:**

* Boduje sa iba kapor a amur s hmotnosťou najmenej 1500 gramov. V prípade, že tím zavolá rozhodcu a ryba nebude bodovaná (tolerancia 200g), napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.
* Ryby sa musia udržiavať nažive iba v sakoch na lov kaprov (iba 1 ryba na 1 carpsak).
* Preteky vyhráva tím, ktorý bude mať najviac kg ulovených bodovaných rýb. V prípade rovnakého váhového súčtu bude rozhodovať najväčšia ulovená ryba.

**Celkové hodnotenie za rok:**

* sčítajú sa umiestnenia /body/ z oboch pretekov, a družstvo s najnižším súčtom umiestnení je na prvom mieste
* v prípade rovnakého súčtu rozhoduje vyšší súčet hmotností ulovených rýb z oboch pretekov
* ak naďalej pretrváva zhoda, lepšie umiestnenie má družstvo, ktoré ulovilo hmotnostne najťažšiu rybu v danom ročníku

**Časový harmonogram a rozpis signálov:**

Príchod súťažných družstiev je možný už štvrtok podvečer.

**Piatok 25.08.2023**

8:00 registrácia účastníkov

8:30 losovanie miest

10:00 príprava lovných miest a 1.signál

12:00 **začiatok pretekov**, kŕmenie a lov rýb 2.signál

**Sobota 26.08.2023** - priebeh pretekov.

**Nedeľa 27.08.2023**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu. Max doba zdolávania 15minút.

13:00 Vyhodnotenie  súťaže za rok 2023

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, že ligové kolo trvalo najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.

**Občerstvenie**: je potrebné zabezpečiť individuálne

**Informácie o pretekoch:**  Slavomír Drozd, tel. č. 0903 572 202

Propozície kontroloval predseda ŠO LRU – K.

Organizačný štáb Vám želá veľa úspechov na pretekoch.

Petrov zdar!